CELEX: C2004/228/32
Language: el
Date: 2004-09-11 00:00:00
Title: Διάταξη του Δικαστηρίου (πέμπτο τμήμα) της 8ης Ιουνίου 2004 Στις συνεκδικασθείσες υποθέσεις C-250/02 έως C-253/02 και C-256/02 [αίτηση του Tribunale amministrativo regionale del Lazio (Ιταλία) για την έκδοση προδικαστικής αποφάσεως]: Telecom Italia Mobile SpA κ.λπ. κατά Ministero dell'Economia e delle Finanze (Άρθρο 104, παράγραφος 3, του κανονισμού διαδικασίας — Ερωτήματα ταυτόσημα με άλλα επί των οποίων το Δικαστήριο έχει αποφανθεί)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/17
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 8ης Ιουνίου 2004
   Στις συνεκδικασθείσες υποθέσεις C-250/02 έως C-253/02 και C-256/02 [αίτηση του Tribunale amministrativo regionale del Lazio (Ιταλία) για την έκδοση προδικαστικής αποφάσεως]: Telecom Italia Mobile SpA κ.λπ. κατά Ministero dell'Economia e delle Finanze (1)
   
   (Άρθρο 104, παράγραφος 3, του κανονισμού διαδικασίας - Ερωτήματα ταυτόσημα με άλλα επί των οποίων το Δικαστήριο έχει αποφανθεί)
   (2004/C 228/32)
   Γλώσσα διαδικασίας: η ιταλική
   Στις συνεκδικασθείσες υποθέσεις C-250/02 έως C-253/02 και C-256/02, με αντικείμενο αίτηση του Tribunale amministrativo regionale del Lazio (Ιταλία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Telecom Italia Mobile SpA (C-250/02), Blu SpA (C-251/02), Telecom Italia SpA (C-252/02), Vodafone Omnitel SpA, πρώην Omnitel Pronto Italia SpA (C-253/02), WIND Telecomunicazioni SpA (C-256/02) και Ministero dell'Economia e delle Finanze, Ministero delle Comunicazioni, παρισταμένων των: Albacom SpA (C-251/02), Telemar SpA (C-252/02), η έκδοση προδικαστικής αποφάσεως ως προς την ερμηνεία της οδηγίας 97/13/EK του Ευρωπαϊκού Κοινοβουλίου και του Συμβουλίου, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών (ΕΕ L 117, σ. 15), το Δικαστήριο (πέμπτο τμήμα), συγκείμενο από τους C. Gulmann, πρόεδρο του τμήματος, S. von Bahr (εισηγητή) και R. Silva de Lapuerta, δικαστές, γενικός εισαγγελέας: D. Ruiz-Jarabo Colomer, γραμματέας: R. Grass, εξέδωσε στις 8 Ιουνίου 2004 διάταξη με το εξής διατακτικό:
   Οι διατάξεις της οδηγίας 97/13/ΕΚ του Ευρωπαϊκού Κοινοβουλίου και του Συμβουλίου, της 10ης Απριλίου 1997, σχετικά με κοινό πλαίσιο γενικών και ειδικών αδειών στον τομέα των τηλεπικοινωνιακών υπηρεσιών και, ειδικότερα, το άρθρο 11 απαγορεύουν στα κράτη μέλη να επιβάλλουν στις επιχειρήσεις που κατέχουν ειδικές άδειες στον τομέα των υπηρεσιών τηλεπικοινωνιών χρηματικές επιβαρύνσεις όπως οι επίδικες στις υποθέσεις των κυρίων δικών, διαφορετικές και επιπρόσθετες των επιτρεπομένων από την εν λόγω οδηγία, εκ μόνου του λόγου ότι κατέχουν τις άδειες αυτές.
   
      (1)  ΕΕ C 219 της 14.9.2002.